《偈颂六十首》
宋代·释昙华

千年田，八百主。
甜瓜彻蒂甜，苦瓠连根苦。
君不见禾山解打鼓，瓠不见采菊东篱下，
千山万山叠叠高门户。瓠不见光孝僧堂六七间，
日日普请搬泥土。瓠不见临济主中宾宾中主，
二三四七面相睹。报禅流莫莽卤闻，
普请欢喜搀先去。去去实不去，
途中好善为。来来实不来，
路上莫亏危。瓠不见主中主，
个个衲僧气如虎。

作者简介：释昙华（一一○三～一一六三），号应庵，俗姓江，蕲州黄梅（今属湖北）人。年十七于东禅寺去发。首依随州水南遂禅师。历谒湖南北、江东西诸老宿。至云居，礼圆悟禅师。入蜀，往见彰教绍隆，侍隆移虎丘。辞游诸方，初分座于处州连云寺，继住处州妙严寺。孝宗隆兴改元卒，年六十一。为南岳下十六世，虎丘绍隆禅师法嗣。有宋守铨等编《应庵昙华禅师语录》，收入《续藏经》。事见《语录》及所附宋李浩撰《塔铭》，《嘉泰普灯录》卷一九、《五灯会元》卷二○有传。